《秋闱后登乌石山 其一》
清代·谢锡朋

插云高阁控神州，午后来登最上头。斜日西沉鸦背紫，大江东去海门秋。

如山有约花应笑，与佛无缘客不留。多谢僧雏供茗惯，为淹题句镇江楼。

作者简介：谢锡朋，字怡吾，清猫里街人（今苗栗市）。郡增生，原籍广东嘉应，长于诗赋，著有《化鹏山房诗集》，未刊刻。据《苗栗县志》云，其诗稿由门人余绍赓、谢道隆保存 ，今未见。